בן ארי על הסכין. רכילות עסקית
וגם: פניגן מזניקים, מורן בכנס של בוטים, באיי.די.בי מתרשמים, מרכנתיל תורמים, רנו מאתגרים. רכילות עסקית
יעל ולצרפורסם: 04.02.18 , 11:43
מנכ"לים, אנשי עסקים, ובכירי ענף המסעדנות הגיעו לתערוכת החידושים המסורתית שערכו לקראת פסח האחים שלמה ודני זיגרייך, בעליה של חברת מילניום מרקטינג, יבואנית ארקוסטיל בישראל. המוזיקאי מוש בן ארי הגיע עם שותפיו, כדי לבחור כלים חדשים למסעדה הצמחונית שלהם באילת.
מוש בן ארי ודני זיגרייך
צפו: מוש בן ארי בפסטיבל התמר (עורך: אדם רובסון | צילום: קובי שרביט)
מנכ"לים משותפים
קבוצת גיתם הודיעה הבוקר כי דירקטוריון החברה מינה את קרן בכר-אמיתי ויובל וינגסט למנכ"לים משותפים בחברת הפרסום של הקבוצה- גיתם BBDO. השניים ייכנסו לתפקיד באפריל. הקבוצה מונה 11 חברות מובילות בתחום הפרסום, יחסי ציבור, דיגיטל, ניהול הזירה הציבורי ואסטרטגיה, תוכן שיווקי, מדיה ועוד. זהו המינוי הראשון של מנכ"ל קבוצת גיתם עדו הר-טוב, מאז הצטרף כשותף בקבוצה במאי 2017.
קרן בכר-אמיתי ויובל וינגסט(צילום: סאשה פרילוצקי לדיוויז'ן)
השקעה המונית
בבנייני האומה בירושלים מתקיימת הוועידה השנתית של OurCrowd לגיוס המונים ואירוע משקיעים בחסות פניגן, בנוכחות כ-10,000 יזמים ומשקיעים מכ- 50 מדינות. גרשון פניטש, שותף בחברה, שמתמקדת בתחום הקניין הרוחני, הציג לנוכחים את מנכ"ל ומייסד OurCrowd, ג'ון מדבד, שסיפר כי עד היום סייעה הקרן שלו בכ-650 מיליון דולר ל -145 חברות הזנק ו -12 קרנות. לדבריו, הצפי הוא, שההשקעה תעלה ליותר ממיליארד דולר בנכסים מנוהלים במהלך 2018.
גרשון פניטש וג'ון מדבד
אלשטיין מתרשם
אדוארדו אלשטיין, בעל השליטה באיי.די.בי ויו"ר אלרון, הגיע להתרשם מחברות הפורטפוליו של אלרון ו-RDC ולהכיר את החידושים בתחום, במתחם הסייבר של אלרון ו-RDC (חברת בת משותפת לרפאל ולאלרון) בוועידת הסייבר-טק. אלשטיין עבר בין חברות הפורטפוליו בהן השקיעו שתי החברות מעל ל-20 מיליון דולר, ושמע על פתרונות סייבר חדשניים. עוד התחדשו: מנכ"ל אלרון, ארי ברונשטיין, סמנכ"ל הסייבר באלרון ולשעבר ראש מערך הסייבר בצה"ל, זוהר רוזנברג, הדירקטורים באלרון, עמי אראל (יו"ר סלקום) ובני גנץ, ראש השב"כ, נדב ארגמן, ופנחס בוכריס.
אדוארדו אלשטיין ובני גנץ
אדוארדו אלשטיין, עמי אראל, שולם לפידות
פרס מצ'אלנג'
34 נהגים הגיעו לגמר תחרות הנהיגה האתגרית CLIO Challenge (קליאו צ'אלנג'), בהובלת נהג המרוצים ראם סמואל. שרית רדין, סמנכ"לית השיווק של קרסו מוטורס, וסמואל, העניקו רנו קליאו לזוכה במקום הראשון: מור מושקוביץ, בן 28. שווי הפרס: כ-80 אלף שקל.
שרית רדין, מור מושקוביץ, ראם סמואל(צילום: אלעד גוטמן)
על ילדים ומחשבים
הנהלת בנק מרכנתיל העניקה מחשבים ל-50 ילדים מפתח תקווה, המגיעים ממשפחות שידן אינה משגת, בשיתוף עם עמותת מחשב לכל ילד. בטקס נכחו ירון מזוז, ח"כ וסגן השר לאיכות הסביבה, איציק ברוורמן, ראש עיריית פתח תקווה, אורלי תמיר, מנכ"לית הפרויקט, ירון צדיק, מנהל סניף מרכנתיל בפתח תקווה, ילדי הפרויקט והוריהם.
מחשבים ממרכנתיל בפתח תקווה(צילום: יח"צ)
כנס של בוטים
כנס הבוטים (תוכנה לאיסוף מידע) הבינלאומי התקיים בת"א בהשתתפות בכירים מהקהילה המקומית והעולמית. האירוע, מייסודו של היזם הטכנולוגי יואב בראל, כלל הרצאות, סדנאות ותחרות סטארט-אפים. נכחו ונשאו דברים: היזם והמשקיע הטכנולוגי דב מורן, המשקיע והשותף מנהל בקרן אלף אדן שוחט, שותף מנהל ב- Heroic VC, קרן הון סיכון מסן פרנסיסקו, מייקל פרטיק, מייסד גלילות קפיטל, קובי סמבורסקי ועוד.
דב מורן, יואב בראל, קובי סמבורסקי, מייקל פרטיק(צילום: ליאת מנדל)
שתילה נבונה
איש הנדל"ן ארז נבון, בנו של נשיא המדינה לשעבר יצחק נבון ז"ל, נטע ביער נאות קדומים עץ על שם אביו. היער נחנך רשמית השנה, ולכבוד ט"ו בשבט נבון ונתן איתן, מנכ"ל נאות קדומים, נטעו מספר עצים ביער. הבן הזכיר, כי אביו שימש יו"ר נאות קדומים במשך 25 שנה, עד יומו האחרון.
ארז נבון ונתן איתן
שותלים ומנציחים
טקס נטיעות התקיים ביער הבנות, לזכר שבע תלמידות מביה"ס אמי"ת שח"ר בבית שמש, שנרצחו בנהריים ב-1997. אלוף (מיל') עוזי דיין, יו"ר מפעל הפיס, ששימש אלוף פיקוד המרכז בעת הרצח, השתתף בטקס. עוד נכחו: נציג קק"ל אלכס חפץ, ראש עיריית בית שמש, משה אבוטבול, ראש המועצה האזורית עמק הירדן, עידן גרינבאום, מנהל בית החינוך אמי"ת שח"ר, סהר סיגאוי, יוצרת אתר ההנצחה, אורנה שמעוני, תלמידי תיכון מהמועצה אזורית עמק הירדן וביה"ס הדרוזי יינוח ג'ת.
משה אבוטבול, עוזי דיין, אורנה שמעוני, עידן גרינבאום(צילום: אבי חיים)
דנוך בירוק
אהוד דנוך, מנכ"ל סולל בונה, צוות ההנהלה, ובעלי עסקים, שתלו בתחנת ביאליק של הרכבת הקלה ברמת גן עשרות שתילים, במטרה להכניס קצת צבע לאתר העבודות שמתבצעות ע"י סולל בונה וחברת CRTG הסינית. השתילים נשתלו באדניות שמיוצרות מחומרי בנייה ממוחזרים מהעבודות.
מלכת היופי של ישראל ל-2017, רתם רבי, סיירה עם מנכ"ל קרן היסוד גרג מייזל, בתוכניות היחידה לאקטיביזם של הסוכנות היהודית, הנתמכות על ידי תורמי קרן היסוד, במטרה להעצים בני נוער בסיכון ולקדם אוכלוסיות מוחלשות בישראל. רבי תשמש שגרירת הקרן לגיוס תרומות למען בני הנוער האלה.
אנשי העסקים יוסי ריסמני ובניו מאור ונוי, בעלי רשת האופנה OREVER YOUNG, השיקו את הסניף הרביעי בהשקעה של כ-3 מיליון שקל. אלפי אנשים הגיעו לפתיחה, בהם יוסי לגזיאל, מנכ"ל קניון הזהב בראשון לציון, בו נפתח הסניף.
התאחדות יועצי המשכנתאות קיימה את הכנס השנתי שלה במלון סי הוטל באילת. יו"ר ועדת הרפורמות, ח"כ רחל עזריה, התייחסה לתוכנית 'מחיר למשתכן' שמוביל ראש מפלגתה, שר האוצר משה כחלון. עוד נשאו דברים: משה כהן, ראש אגף אשראי במערך המשכנתאות בבנק לאומי, ואוהד דנוס, לשעבר יו"ר לשכת שמאי המקרקעין.
כל התגובות לכתבה "בן ארי על הסכין. רכילות עסקית"